CELEX: 32004R1902
Language: mt
Date: 2004-10-29 00:00:00
Title: 1902/2004/KE: Regolament tal-Kummissjoni (KE) Nru 1902/2004 tad- 29 ta' Ottubru 2004 li jemenda l-ispeċifikazzjonijiet tad-denominazzjoni tal-oriġini stipulata fl-Anness għar-Regolament (KE) Nru 1107/96 dwar ir-reġistrazzjoni ta' indikazzjonijiet ġeografiċi u denominazzjonijiet tal-oriġini (Les Garrigues)

15.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               11
            
         REGOLAMENT TAL-KUMMISSJONI (KE) Nru 1902/2004
   tad-29 ta' Ottubru 2004
   li jemenda l-ispeċifikazzjonijiet tad-denominazzjoni tal-oriġini stipulata fl-Anness għar-Regolament (KE) Nru 1107/96 dwar ir-reġistrazzjoni ta' indikazzjonijiet ġeografiċi u denominazzjonijiet tal-oriġini (Les Garrigues)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 2081/92 tal-14 ta' Lulju 1992 dwar il-protezzjoni tal-indikazzjonijiet ġeografiċi u d-denominazzjoni tal-oriġini tal-prodotti agrikoli u l-prodotti tal-ikel (1), u b'mod partikolari l-Artikolu 9 tiegħu,
   Billi:
   
               (1)
            
            
               Skont l-Artikolu 9 tar-Regolament (KEE) Nru 2081/92, l-awtoritajiet ta’ Spanja ressqu talba għall-emendar taż-żona ġeografika fl-ispeċifikazzjoni tad-denominazzjoni tal-oriġini “Les Garrigues”, irreġistrata skont ir-Regolament tal-Kummissjoni (KE) Nru 1107/96 tat-12 ta’ Ġunju 1996 dwar ir-reġistrazzjoni ta' indikazzjonijiet ġeografiċi u denominazzjonijiet tal-oriġini taħt il-proċedura stabbilita fl-Artikolu 17 tar-Regolament tal-Kunsill (KEE) Nru 2081/92 (2).
            
         
               (2)
            
            
               L-iskrutinju tat-talba wera li l-emendi proposti mhumiex minuri.
            
         
               (3)
            
            
               Skont il-proċedura stipulata fl-Artikolu 9 tar-Regolament (KEE) Nru 2081/92 u billi l-emendi mhumiex minuri, il-proċedura tal-Artikolu 6 għandha tiġi applikata mutatis mutandis.
            
         
               (4)
            
            
               L-emendi proposti tqiesu konformi mar-Regolament (KEE) Nru 2081/92. Il-Kummissjoni ma rċeviet l-ebda dikjarazzjoni ta’ oġġezzjoni skont l-Artikolu 7 tar-Regolament imsemmi wara l-pubblikazzjoni ta’ dawn l-emendi f'Il-Ġurnal Uffiċjali ta' l-Unjoni Ewropea
                   (3).
            
         
               (5)
            
            
               Għaldaqstant, l-emendi għandhom jiġu rreġistrati u ppublikati fil-Ġurnal Uffiċjali tal-Unjoni Ewropea,
            
         ADOTTA DAN IR-REGOLAMENT:
   Artikolu 1
   L-emendi li jinsabu fl-Anness għal dan ir-Regolament huma b'dan irreġistrati u ppubblikati skont l-Artikolu 6(4) tar-Regolament (KEE) Nru 2081/92.
   Sinteżi tal-elementi ewlenin tal-ispeċifikazzjonijiet tinsab fl-Anness II ma' dan ir-Regolament.
   Artikolu 2
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 29 ta' Ottubru 2004.
      
         
            Għall-Kummissjoni
         
         Franz FISCHLER
         
            Membru tal-Kummissjoni
         
      
   
   
      (1)  ĠU L 208, 24.7.1992, p. 1. Ir-Regolament kif emendat l-aħħar bir-Regolament (KE) Nru 1215/2004 (ĠU L 232, 1.7.2004, p. 21).
   
      (2)  ĠU L 148, 21.6.1996, p. 1. Ir-Regolament kif emendat l-aħħar bir-Regolament (KE) Nru 1354/2004 (ĠU L 249, 23.7.2004, p. 14).
   
      (3)  ĠU C 187, 7.8.2003, p. 7 (Les Garrigues).
   
      ANNESS I
      IR-REGOLAMENT TAL-KUNSILL (KEE) Nru 2081/92
      Emenda għall-ispeċifikazzjoni ta' denominazzjoni protetta tal-oriġini (L-Artikolu 9)
      Nru tal-KE: ES/0070/24.01.1994
      
                  1.
               
               
                  Denominazzjoni rreġistrata: “Les Garrigues”
               
            
                  2.
               
               
                  Emendi mitluba:
                  
                              —
                           
                           
                              Intestatura tal-ispeċifikazzjoni:
                              
                                          
                                             
                                       
                                       
                                          Isem
                                       
                                    
                                          
                                             
                                       
                                       
                                          Deskrizzjoni
                                       
                                    
                                          
                                             
                                       
                                       
                                          Żona ġeografika
                                       
                                    
                                          
                                             
                                       
                                       
                                          Prova tal-oriġini
                                       
                                    
                                          
                                             
                                       
                                       
                                          Metodu tal-produzzjoni
                                       
                                    
                                          
                                             
                                       
                                       
                                          Rabta
                                       
                                    
                                          
                                             
                                       
                                       
                                          Tikkettar
                                       
                                    
                                          
                                             
                                       
                                       
                                          Kundizzjonijiet nazzjonali
                                       
                                    
                        
                              —
                           
                           
                              Emenda/i:
                              It-tibdil jirrigwarda t-tkabbir taż-żona ġeografika ta’ din id-denominazzjoni sabiex tinkludi l-komuni li ġejjin:
                              
                                          Reġjun
                                       
                                       
                                          Komun
                                       
                                    
                                          Les Garrigues
                                       
                                       
                                          Tarrès
                                       
                                    
                                          El Segrià
                                       
                                       
                                          Aitona (il-bqija)
                                          Alcarràs
                                          La Granja d'Escarp
                                          Massalcoreig
                                          Seròs (il-bqija)
                                          Soses
                                          Torres del Segre
                                       
                                    F'dak li għandu x'jaqsam mar-rabta mal-ambjent tal-madwar (l-istorja, il-kundizzjonijiet tal-ħamrija, l-art u l-klima), iż-żona ġeografika mkabbra fiha l-istess grad ta’ omoġenjità bħalma kellha qabel it-tkabbir; hija konformi mal-elementi kollha essenzjali tal-ispeċifikazzjoni ta’ din id-denominazzjoni protetta tal-oriġini, imniżżla fir-reġistru Komunitarju tat-tkabbir taż-żebbuġ, u tipproduċi żejt taż-żebbuġa extraverġni bl-istess karatteristiċi bħaż-żejt protett.
                           
                        
            
   
      ANNESS II
      SINTEŻI KONSOLIDATA
      IR-REGOLAMENT (KEE) Nru 2081/92
      “LES GARRIGUES”
      Nru tal-KE: ES/0070/24.01.1994
      DPO (X) IĠP ( )
      Din is-sinteżi tiġbor fil-qosor l-elementi ewlenin tal-ispeċifikazzjoni għal skopijiet informattivi biss. Għall-infomazzjoni kompluta, partikolarment għall-produtturi tal-prodotti koperti bid-DPO jew bl-IĠP kkonċernata, ara l-verżjoni kompluta tal-ispeċifikazzjoni, li tista' tinkiseb fuq livell nazzjonali jew mis-servizzi tal-Kummissjoni Ewropea (1).
      1.   Dipartiment responsabbli fl-Istat Membru:
      
                  Isem
               
               
                  :
               
               
                  Subdirección General de Sistemas de Calidad Diferenciada. Dirección General de Alimentación. Secretaría General de Agricultura y Alimentación. Ministerio de Agricultura Pesca y Alimentación de España.
               
            
                  Indirizz
               
               
                  :
               
               
                  Po Infanta Isabel, 1, E- 28071 — Madrid
               
            
                  Telefon
               
               
                  :
               
               
                  (34-91) 347 53 94
               
            
                  Feks
               
               
                  :
               
               
                  (34-91) 347 54 10
               
            2.   Grupp:
      
                  
                     Isem
                  
               
               
                  :
               
               
                  CONSEJO REGULADOR DE LA D.O.P. “LES GARRIGUES”
               
            
                  
                     Indirizz
                  
               
               
                  :
               
               
                  Complex la Caparrella 97 1a planta. 25192 Lleida
               
            
                  
                     Telefon
                  
               
               
                  :
               
               
                  973 28 04 70
               
            
                  
                     Fax
                  
               
               
                  :
               
               
                  973 26 04 27
               
            
                  
                     Kompożizzjoni
                  
               
               
                  :
               
               
                  produtturi/proċessuri (X) oħrajn ( )
               
            3.   Tip ta' prodott: żejt verġni taż-żebbuġa — Klassi 1.5
      
         Speċifikazzjoni: (sinteżi tar-rekwiżiti skont l-Artikolu 4(2))
      4.1.   Isem: “Les Garrigues”
      4.2.   Deskrizzjoni:
      Żejt taż-żebbuġa li jinkiseb mill-varjetajiet taż-żebbuġ “Arbeguina” u “Verdiell”. Aċidità ta' anqas minn 0.5°; indiċi ta’ perossidu: 15; umdità ta' anqas minn 0.1 %. Issir distinzjoni bejn żewġ tipi ta’ żejt: iż-żejt b'togħma ta’ frott u ż-żejt ħelu. Iż-żejt b'togħma ta’ frott għandu lewn ħadrani u togħma tal-lewż morr. Iż-żejt ħelu għandu lewn isfar u togħma ħelwa.
      4.3.   Żona ġeografika:
      Din iż-żona tinsab fix-Xlokk tal-provinċja ta’ Lleida, u tinkludi l-komuni ta' Les Garrigues, El Segriá u L'Urgel. Il-komuni li jifformaw din iż-żona ġeografika huma dawn li ġejjin:
      
                  Reġjun
               
               
                  Komun
               
            
                  Les Garrigues
               
               
                  Albagés, l'; Albi, l'; Arbeca; Bellaguarda; Borges Blanques, les; Bovera; Castelldans; Cervià de les Garrigues; Cogul, el; Espluga Calba, l'; La Floresta; Fulleda; Granyena de les Garrigues; Granadella, la; Juncosa; Juneda (sal-limitu tat-triq minn Lleida sa Tarragona); Omellons, els; Pobla de Cérvoles, la; Soleràs, el; Tarrés;Torms, els; Vilosell, el; Vinaixa
               
            
                  El Segrià
               
               
                  Aitona; Alcanó; Alcarràs; Alfés; Almatret; Aspa; Granja d'Escarp, la; Llardecans; Maials; Massalcoreig; Sarroca de Lleida; Seròs; Soses; Sunyer (limitu tal-kanal ta’ Seròs); Torrebesses; Torres de Segre
               
            
                  L'Urgell
               
               
                  Belianes; Ciutadilla; Guimerà; Maldà; Nalec; Omells de Na Gaia, els; San Martí de Riucorb; Vallbona de les Monges; Verdú
               
            4.4.   Prova tal-oriġini:
      Iż-żejt jingħasar minn żebbuġ tal-varjetajiet awtorizzati, li joriġinaw mill-imsaġar taż-żebbuġ irreġistrati f'azjendi mniżżla taħt il-kontroll tal-Consejo regulador (Kunsill regolatorju).
      4.5.   Metodu ta' produzzjoni:
      Iż-żejt jingħasar minn żebbuġ b'saħħtu u nadif, skont metodi ta’ estrazzjoni xierqa li ma jibdlu bl-ebda mod il-karatteristiċi tal-prodott.
      4.6.   Rabta:
      Il-ħamrija hija tat-tip kalkarju, ratba, ta’ konsistenza taflija u bil-ħama, lewn ħamrani skur jew safrani fil-kannella. Il-klima hija kontinentali. It-tkabbir, il-ħsad u l-produzzjoni huma kkontrollati.
      4.7.   Organu ta' spezzjoni:
      
                  Isem
               
               
                  :
               
               
                  Consejo Regulador D.O.“Les Garrigues”
               
            
                  Indirizz
               
               
                  :
               
               
                  Complex la Caparrella 97 1a planta. — E-25192 Lleida
               
            
                  Telefon
               
               
                  :
               
               
                  (34-973) 28 04 70
               
            
                  Fax
               
               
                  :
               
               
                  (34-973) 26 04 27
               
            Il-kunsill regolatorju tad-denominazzjoni protetta tal-oriġini “Les Garrigues” huwa konformi mal-istandard EN 45011.
      4.8.   Tikkettar:
      Tikketti awtorizzati mill-kunsill regolatorju, bil-kliem: Denominación de Origen “Les Garrigues” aceite virgen (Denominazzjoni tal-oriġini “Les Garrigues” żejt verġni taż-żebbuġa). It-tikketti ta’ wara jiġu nnumerati u jinħarġu mill-kunsill regolatorju.
      4.9.   Rekwiżiti legali nazzjonali (fejn xieraq)
      Ley 25/1970, de 2 de diciembre. Orden de 10 de mayo de 1987 por la que se reglamenta la Denominación de Origen “Borjas Blancas” y su Consejo Regulador. Orden de 9 de agosto de 1993 por la que se sustituye el nombre de la D.O. “Borjas Blancas” por el de D.O. “Les Garrigues”.
      
         (1)  Il-Kummissjoni Ewropea — Direttorat Ġenerali tal-Agrikultura — L-Unità “Politika dwar il-kwalità tal-prodotti agrikoli” — B-1049 Brussell.